钦定古今图书集成/明伦汇编/人事典/第028卷 > 《罔两赋》蒋至
## 钦定古今图书集成/明伦汇编/人事典/第028卷 > 《罔两赋》蒋至

揖傲吏以逍遥，启真经于探讨。则知办雕万物，富有
三宝，假影外之微阴，喻域中之大道。惟彼罔两，同夫
纠𬙊，邈矣难名，混兮不测。离娄目眩而方见，桑弘心
计而宁识，其出也与影俱游，其入也与阴相息。乃谓
影曰：“子于我兮何力，我于子兮何德？将诘之于心，请
对之于臆。殊途兮同归，孰是兮孰非？进岂得苟，退殊”
所希。系我有待，俾尔相依。在波澜而比目，升云汉而
联飞。胡乃折责其持操，而欲论乎等威者哉？且夫出
入随日，行藏任时，仪刑长短，取象毫厘。虽曩华而今
槁，岂变态而殊姿。语默无滞，类达人之舒卷；视听无
及，符至道之希夷。原夫以阴托影，以影辅人。行则无
迹，居必同尘。不乐葆太，宁悲贱贫。茹“藜被褐非所耻，
腰金鸣玉非所珍。谁泣杨朱之路，谁迷宣父之津？”诚
滑疑于至理，不夭阏于天真。则知于物有凭，处身如
寄。和光远害是其道；“先人后己”是其义。鉴之者虽临
水而罕窥，畏之者将奔走而奚避。欲明有象之无象，
有愧知音之意。